
DOCUMENTAŢIE DESCRIPTIVĂ

privind achiziţia publică de Servicii de acordare credit bancar în valoare de 2.111.147,4 lei, în vederea finanţării obiectivelor de investiţii de interes local
GENERALITĂŢI.
Prezenta documentaţie descriptivă cuprinde condiţiile impuse de către achizitor operatorilor economici care vor depune oferte la procedura de achiziţie publica iniţiată în vederea contractării serviciilor de acordare credit bancar în valoare de 2.111.147,4 lei.
CERINŢE MINIME OBLIGATORII.
Aceste cerinţe sunt obligatorii pentru toţi operatorii economici care vor depune oferte la procedura de achiziţie publică iniţiată în vederea contractării de Servicii de acordare credit bancar în valoare de 2.111.147,4 lei şi vor constitui clauze obligatorii ale contractului de achiziţie publică, ce nu vor putea fi modificate, fiind considerate esenţiale de către autoritatea contractantă. Având în vedere caracterul obligatoriu al acestor cerinţe, se impune precizarea că orice ofertă care nu va îndeplini în mod cumulativ aceste cerinţe, va fi considerată neconformă şi va fi respinsă.

Valoarea şi forma creditului: Credit bancar în valoare de 2.111.147,4 lei.
Durata: 180 de luni, de la data intrării în vigoare a contractului.
Moneda: leu.
Destinaţie : În conformitate cu HCL nr. 41 / 14.06.2018 

Pe parcursul derulării împrumutului Comuna Mihălășeni îşi rezervă dreptul de a efectua modificări şi/sau completări ale investiţiilor de interes public local finanţate din împrumut.

Modificările şi/sau completările investiţiilor de interes public local finanţate din împrumut se vor face prin Hotărâri ale Consiliului Local al Comunei Mihălășeni adoptate cu respectarea prevederilor legale în vigoare.


Orice modificare şi/sau completare a investiţiilor de interes public local finanţate din împrumut va avea ca şi consecinţă, dacă este cazul, modificarea şi/sau completarea corespunzătoare a contractului de servicii de acordare credit bancar în valoare de 2.111.147,4 lei.

PERIOADA DE GRAŢIE:
Pentru plata dobânzii – nu se solicită perioadă de graţie.

MOD DE RAMBURSARE:
Rate lunare / trimestriale egale. Ratele vor fi achitate în data de 15 a lunii / a primei luni din fiecare trimestru pentru trimestrul anterior.

Autoritatea contractantă îşi rezervă dreptul de a rambursa integral sau parţial creditul, oricând pe durata acestuia, fără perceperea nici unor costuri, comisioane sau orice alte taxe de rambursare anticipată.
DOBÂNDA:
Dobânda curentă aplicabilă este: ROBOR la 3 luni +/- marja fixă acordată de ofertant % pe an; dobânda se aplică la soldul creditului şi este variabilă în funcţie de indicele de referinţă ROBOR3M.

Marja dobânzii acordată de operatorul economic va fi exprimată ca numar raţional fix reprezentând procente pe an şi va rămâne nemodificată pe întreaga durată a contractului. Marja dobânzii va fi detaliată de către ofertanţi în Anexa nr. 1 la Formularul nr. 4 (Formularul de ofertă). 

Dobânda este compusa din baza si marja, ROBOR 3M + X%p.a., unde:
· Baza este  ROBOR la 3 luni
· X%p.a. marja ratei dobânzii este un procent anual solicitat de către banca finanţatoare.


ROBOR 3M reprezintă rata medie a dobânzii cerute de o bancă (dobânda activă) pentru depozitele plasate pe o perioadă de 3 luni la alte bănci prin intermediul pieţei monetare interbancare, exprimată în procente pe an. In conformitate cu normele emise de BNR nr. 4/1995, Banca Naţională a României comunică zilnic un nivel de referinţă al dobânzii active (ROBOR) pe piaţa interbancară monetară. Informaţii privind nivelul cotatiei ROBOR se publică zilnic pe pagina de web a BNR (http://www.bnr.ro). Plata dobânzii se va face lunar..


Valoarea dobânzilor datorate se vor comunica Beneficiarului imprumutului, de către Bancă, în termen de 10 zile, de la data afişării/publicării ratei de bază (Robor 3M). Formula de calcul a dobânzii percepute de bancă va rămâne neschimbată pe întreaga perioadă de derulare a contractului de credit. In perioada tragerilor pentru calculul dobânzii se ţine cont de numărul de zile de la data tragerii.

· TAXE ŞI COMISIOANE:
· Comision de administrare: se va exprima în procent fix .....% şi valoare absolută ......lei cu detalierea modului de calcul. Comisionul de administrare va fi aplicat la nivelul sumelor utilizate efectiv din credit şi se va plăti lunar, trimestrial, semestrial sau anual la soldul facilităţii.

· Alte comisioane şi/sau taxe aferente (detaliate),   (ex. de analiză, de acordare, de evaluare, etc.) exprimate în procente fixe .....%  şi valoare absolută ......lei, cu precizarea bazei de calcul, datei plăţii............... şi a perioadei pentru care se percep.

· Taxe şi comisioane speciale (detaliate) exprimate în procente fixe .....% şi valoare absolută ......lei, cu precizarea explicită a situaţiilor, a valorilor şi a datelor de plată pentru care se percep acestea.

· Penalităţi percepute: exprimate în procent fix …..% cu prezentarea detaliată a situaţiilor pentru care se percep.

Orice sumă reprezentând comision/ taxa/ tarif/ penalitate care se aplică pentru rambursarea/ plata anticipată a ratelor pentru împrumutul contractat, indiferent de sursa din care Comuna Mihălășeni o va realiza pe perioada de derulare a contractului de imprumut este de 0% (zero procente), implicit 0 (zero) ron/euro. Autoritatea contractanta are obligatia de a notifica cu cel putin 30 sau 60 de zile inainte de data propusa pentru efectuarea rambursarii anticipate, in functie de sursa de rambursare anticipata utilizata.

Ofertantul nu va putea percepe achizitorului nici o altă sumă reprezentând taxa, tarif, penalitate, comision, etc., care nu a fost nominalizată expres şi inclusă în costul total al creditului.

Plata comisioanelor şi taxelor aferente împrumutului se va face lunar, trimestrial, semestrial sau anual, dupa caz, în ultima zi a perioadei de referinţă. Ofertanţii au obligaţia să precizeze în mod clar în cadrul anexei la formularul de ofertă preliminară şi ulterior la anexa ofertei finale, termenele de plată ale acestora.

Comisioanele şi taxele aferente creditului vor fi detaliate de ofertanţi într-un formular ce va constitui Anexa nr. 1 la Formularul nr. 4 (Formularul de ofertă). Valoarea procentuală sau, după caz, cuantumul taxelor şi comisioanelor înscrise de ofertantul câştigător în Anexa nr. 1 la Formularul nr. 4 (Formularul de ofertă) vor fi considerate maxime şi nu vor putea fi modificate pe întreaga perioadă de derulare a contractului. Detaliile ce vor fi înscrise de ofertantul câştigător în Anexa nr. 1 la Formularul nr. 4 (Formularul de ofertă), vor constitui clauze ale contractului şi nu vor putea fi modificate. 

GARANTAREA CREDITULUI BANCAR
Garanţia reală mobiliară fără deposedare asupra veniturilor proprii înscrise în bugetul propriu de venituri şi cheltuieli al Comunei Mihălășeni (impozite, taxe, contribuţii, alte vărsăminte, alte venituri şi cote defalcate din impozitul pe venit), cu excepţia celor interzise de lege.

Garanţia va fi constituită în favoarea ofertantului câştigător. 
PROCEDURA APLICATĂ: 
Selectie de oferte prin negociere cu publicarea prealabila a unui anunt de participare. 

Derularea procedurii “selectie de oferta prin negociere cu publicarea prealabila a unui anunt de participare” de catre autoritatea contractanta se va realiza in doua etape:

Etapa I – prezentare documente minimale de calificare si a ofertei financiare preliminare. Deschiderea ofertelor financiare preliminare se va face in mod public cu participarea reprezentantilor ofertantilor.

In cadrul acestei etape, autoritatea contractanta va intocmi un proces verbal in cadrul caruia se vor mentiona documentele de calificare depuse de catre fiecare ofertant; documentelor vor fi verificate de catre Comisie. Deasemenea, in cadrul procesului verbal se vor mentiona conditiile financiare prezentate detaliat de catre ofertanti (oferta financiara preliminara), asa cum au fost solicitate de catre autoritatea contractanta

Procesul verbal va fi semnat de catre fiecare participant in parte. Se vor consemna eventuale precizari ale Comisiei sau ale reprezentantilor ofertantilor.

Etapa a II-a - Negocierea ofertelor de finanțare 
La data și ora stabilită în Invitația de participare la Etapa a II-a va avea loc negocierea ofertelor financiare cu ofertanții a căror oferte au fost declarate admisibile. 

Autoritatea contractanta va avea o SINGURA RUNDA de negocieri si clarificari cu fiecare ofertant in parte.

Autoritatea contractantă va derula negocieri cu fiecare ofertant in parte. Negocierea va viza termenii și condițiile contractuale propuse de ofertant, precum și negocierea costurilor propuse (marje ale dobânzilor, comisioane, alte costuri); 

În funcție de rezultatele obținute în urma derulării procedurii descrise la punctul anterior, Comisia poate decide desfășurarea unei runde suplimentare de negociere sau acordarea unui termen suplimentar ofertantului pentru transmiterea ofertei sale finale. 

În cadrul negocierilor sau în cuprinsul ofertei finale transmise, fiecare ofertant are obligația de a declara că oferta sa, astfel cum a fost negociată, este finală, pe deplin angajantă și nu mai poate fi îmbunătățită. 

Fiecare ofertant va fi obligat ca in maxim 2 zile lucratoare de la finalizarea celei de-a doua etape (se va lua in considerare data semnarii procesului verbal aferent etapei a doua) sa depuna oferta finala semnata, conform celor asumate in cadrul procesului de negociere si consemnate in procesul verbal intermediar. Exceptie fac ofertantii care au depus deja o astfel de oferta finala cu ocazia procesului de negociere desfasurat in cadrul celei de-a doua etape.  

În situația în care nu se va ajunge la acord asupra unora dintre prevederile contractuale propuse a fi modificate și care sunt considerate de Comisie ca fiind dezavantajoase pentru autoritatea contractanta, Comisia poate aprecia oferta respectivă ca fiind neconformă și poate decide respingerea acesteia.
Etapa a III-a – Evaluarea ofertelor, atribuirea și semnarea contractului
Evaluarea de către autoritatea contractantă a ofertelor de finanțare finale, pe baza criteriului de atribuire și întocmirea clasamentul ofertelor, respectiv al ofertanților, în ordinea descrescătoare a punctajului obținut.

Comunicarea tuturor ofertanților a rezultatului procedurii de achiziție publică, inclusiv comunicarea costurilor de finanțare finale propuse de fiecare ofertant.

Atribuirea contractului de servicii și semnarea contractelor privind finanțarea (după obținerea de către autoritatea contractantă a avizului favorabil privind contractarea împrumutului din partea Comisiei pentru Autorizarea Împrumuturilor Locale din cadrul Ministerului Finanțelor Publice).
Contractul de imprumut va fi semnat de catre parti doar dupa obtinerea Avizului favorabil din partea Comisiei de Autorizare a Imprumuturilor Locale (C.A.I.L.).

CRITERIUL DE ATRIBUIRE
„Preţul cel mai scăzut”

Propunerea financiară va fi completată în conformitate cu prevederile Formularului 4 şi a Anexei la Formularul 4.
Derularea negocierii:

Comuna Mihălășeni va derula negocieri cu fiecare candidat preselectat în parte. În cadrul negocierilor vor determina toate aspectele tehnice, financiare şi juridice ale viitorului contract, autoritatea contractantă asigurand principiul tratamentului egal faţă de toţi candidaţii.

Comuna Mihălășeni va organiza o singura etapa de negociere cu candidaţii preselectaţi, până la identificarea şi stabilirea, pe baza criteriului de atribuire „pretul cel mai scazut. 

Calendarul procedurii de achizitie publica

a. Ofertantii au posibilitatea de solicitare clarificari cu privire la documentia propusa pana in data de 25.10.2018, ora 1500 Autoritatea contractanta se angajeaza sa raspunda la orice clarificare in maxim 3 zile lucratoare de la primirea acesteia;

b. Termenul limita de prezentare a documentelor preliminare de calificare si a ofertei financiare preliminare (etapa I) va fi 31.10.2018, ora 1000 la sediul autoritatii contractante;

c. Deschiderea ofertelor se va face in aceeasi zi cu data termenului limita de prezentare a documentelor preliminare de calificare si a ofertei financiare preliminare (etapa I), in data de 31.10.2018, ora 1030;

d. Termenul limita de negociere a ofertelor financiare preliminare si/sau prezentare a ofertelor financiare finale (etapa II) - 07.11.2018;

e. Procesul de negociere a ofertelor financiare finale va fi realizat si finalizat in cursul aceleasi zile cu cel de depunere al ofertelor respective, adica 09.11.2018.

f. Ofertantii au obligatia de a depune ofertele financiare finale, urmare si in conformitate cu procesul de negociere aferent etapei a II-a pana la 12.11.2018:

g. Data limita cu privire la finalizarea perioadei de negociere a contractelor de imprumut si a altor documente propuse de catre ofertantul care a obtinut cel mai bun punctaj (etapa III-a): 15.11.2018.
Dupa finalizarea acestor etape si anuntarea ofertantului castigator, documentatia va fi depusa la CAIL in vederea obtinerii Avizului legal. 

Autoritatea contractanta este obligata sa notifice ofertantul castigator despre emiterea Avizului in maxim 3 zile lucratoare de la data comunicarii de catre CAIL. 

Ofertantul castigator este obligat ca in max 5 zile lucratoare, de la notificarea sa de catre autoritatea contractanta cu privire la emiterea Avizului, sa semneze contractual de imprumut si documentele conexe. 

Calendarul procedurii este estimativ, acesta putand fi amendat in functie de derularea efectiva a etapelor procedurii.

NU se acceptă depunerea de oferte alternative
AUTORITATEA CONTRACTANTĂ ADUCE LA CUNOŞTINŢA TUTUROR OPERATORILOR ECONOMICI INTERESAŢI SĂ DEPUNĂ OFERTA LA ACEASTĂ PROCEDURĂ, URMĂTOARELE:

· Contractul de achiziţie publică se va semna, respectiv va intra în vigoare şi va produce efecte între părţi, numai dupa ce autoritatea contractantă va obţine Avizul favorabil al Comisiei de Autorizare a Împrumuturilor Locale, cu privire la contractarea acestui credit potrivit prevederilor art. 1, alin. (5) din H.G. nr. 9/2007 privind constituirea, componenţa şi funcţionarea Comisiei de Autorizare a Împrumuturilor Locale;

· În cazul ne-obtinerii avizului favorabil al Comisiei de Autorizare a Împrumuturilor Locale, respectiv în cazul în care contractarea creditului nu va fi autorizată, Autoritatea contractanta nu va semna contractul de credit încheiat cu ofertantul ce a fost declarat câştigător. In acest caz NU se vor percepe eventuale taxe/comisioane de catre ofertantul castigator.

· Contractul de achiziţie publică ce urmează a fi încheiat constituie informaţie de interes public şi, în consecinţă, nu va fi supus reglementărilor privind secretul bancar.

